b"\n_START_ARTICLE_\nAq\xc3\xbceducte sobre el torrent d'en Farr\xc3\xa9\n_START_SECTION_\nAq\xc3\xbceducte\n_START_PARAGRAPH_\n\xc3\x89s molt similar a l'aq\xc3\xbceducte sobre el torrent de Can Clota, molt proper a aquest. Aquesta construcci\xc3\xb3 est\xc3\xa0 dedicada a conduir l'aigua, guanyant un fort desnivell del terreny. \xc3\x89s d'obra vista, de ma\xc3\xa7oneria i ma\xc3\xb3, format per vuit arcs de mig punt rebaixats, sent els centrals de majors dimensions que la resta; estan suportats per pilars lleugerament atalussats. L'estructura \xc3\xa9s de pedra amb els angles refor\xc3\xa7ats. Est\xc3\xa0 situat per damunt d'un canal d'aigua i del torrent cobert que serveix per als petits horts que hi ha a les terrasses del barranc. En concret, va ser constru\xc3\xaft per recollir les aig\xc3\xbces de la muntanya de Sant Pere M\xc3\xa0rtir, al nord. Actualment est\xc3\xa0 en des\xc3\xbas i ha quedat pr\xc3\xa0cticament a\xc3\xafllat en construir les Rondes.\n_START_SECTION_\nB\xc3\xb2vila de Can Nyac\n_START_PARAGRAPH_\nLa b\xc3\xb2bila de Can Nyac, al costat de l'aq\xc3\xbceducte, mant\xc3\xa9 la xemeneia en bon estat per\xc3\xb2 la resta de les edificacions estan en mal estat."